ዛሬና ነገን የተሻለ የሚያደርገው መድረክ
የኦሮሞና የአማራ ህዝቦችን የቆየ ትስስር እና ዝምድና ይበልጥ በማጠናከር ግንኙነቱን ወደ ተሻለ ደረጃ ለማድረስ ታስቦ በሁለቱ ክልል አመራሮች በርካታ የህዝብ ለህዝብ መድረኮች ተካሂደዋል። የእነዚህ መድረኮች አካል
የሆነ በአማራና ኦሮሚያ
ክልል የሚንቀሳቀሱ የፖለቲካ
ፓርቲዎች በሁለቱ ክልሎች
ወቅታዊ ጉዳይ ዙሪያ
ከትናንት ጀምሮ ለሁለት
ቀናት በአዲስ አበባ
ውይይት እያደረጉ ነው።
የውይይቱ አላማ ከቅርብ
ጊዜያት ወዲህ በሁለቱ
ክልሎች ውስጥ እየተከሰቱ
ያሉ ግጭቶችን ለማስወገድና
መፍትሄ ለመስጠት ያለመው
ነው። መድረኩ ችግር
ከመዘርዘር ይልቅ መፍትሄ
ላይ አተኩሮ ዛሬና
ነገን የተሻለ ለማድረግ
የሚያስችል  ነው።ውይይቱን አስመልክቶ የኦሮሞ ፖለቲካ ፓርቲዎችን በመወከል መግለጫ የሰጡት የኦሮሞ ነፃነት ግንባር ሊቀመንበር አቶ ዳውድ ኢብሳ፤ በዩኒቨርሲቲዎች ውስጥ እየተፈጠሩ ያሉ ችግሮች ከዛሬው መድረክ በፊት መልካቸው ምን እንደሚመስልና አቅጣጫቸውን በማወቅ ችግሩን ለመቅረፍ የሁለቱ ክልል የፖለቲካ ፓርቲዎች ውይይት አድርገው እንደነበር ገልፀው፤ የአሁኑ መድረክም የዚሁ አንድ አካል እንደሆነ ተናግረዋል። ማንኛውም የፖለቲካ ድርጅት
የሚከተለው መስመር እና
የፖለቲካ ፕሮግራሙን ግብ
በሰለጠነ መንገድ ለህዝብ
በማቅረብ ግጭት ከሚያስነሱ
ድርጊቶች መቆጠብ እንደሚያስፈልግ
መግባባት ላይ ተደርሶ
እንደነበር ያስታወሱት አቶ
ዳውድ፤ ይህንን  መነሻ በማድረግ ተጨማሪ ውይይት እየተደረገ መሆኑን ተናግረዋል። እንደ አቶ ዳውድ
ገለፃ፣ መድረኩ ፓርቲዎቹ
 ወደፊት
ወደ ብሔራዊ መግባባት
የሚወስድ አቅጣጫ ለመክፈትና
ሁሉን አቀፍ ተራማጅ
ሐሳቦች  ለማስቀመጥ ያለመ ነው ። የአማራ ማህበራዊ ራዕይ ግንባር ሊቀመንበር አቶ ስዩም መንገሻ የአማራ ፖለቲካ ፓርቲዎችን በመወከል እንደገለፁት፣ የሀገሪቱ ወቅታዊ ፖለቲካ በጥላቻ፣ ፍራቻ፣ ጥርጣሬና ፍርሐት የተከበበ መሆኑን ፤ ሀገር በዚህ መልኩ ስለማትታነፅ የፖለቲካ አካሄዶች በጠረጴዛ ዙሪያ ብቻ እንዲሆኑ ያስፈልጋል።ፖለቲካው የሰለጠነ ይሆን
ዘንድ ትግሎች ወደ
መድረክ እየወጡ በአደባባይ
በህዝብ ፊት ክርክሮችና
ውይይቶች ማድረግ ወደ
ሰለጠነ ፖለቲካዊ አስተሳሰብ
ያሳድጋል የሚሉት አቶ
ስዩም፤ ከውይይቱ የህዝብን
ደህንነትና ጥቅም ባስቀደመ
 መልኩ ፖለቲካንና ሀገርን ለመምራት የሚያስችሉ ሐሳቦች እንዲሁም በዩኒቨርሲቲዎች ውስጥ እየተፈጠሩ ያሉ ችግሮችን ለማስቆም የሚረዱ የመፍሄ አቅጣጫዎች እንደሚገኙበት ተናግረዋል።በህዝቦች መካከል የሚፈጠሩ ችግሮች መሰረታዊ የእልባት አቅጣጫ እንደሚያስፈልጋቸው የተናገሩት አቶ ስዩም ውይይቶች ሲደረጉ ማንም ኢትዮጵያዊ በሚያራምደው ሐሳብና በያዘው አቅጣጫ እንዲሠጋ፣ እንዲፈናቀል፣ ትምህርት እንዲስተጓጎል የሚያደርገው ነገር ሙሉ በሙሉ ይቆማል ብለው ተስፋ እንደሚያደርጉ ገልፀዋል።በነፃነት መወያየት፣ ልዩነትን
ማክበር፣ በልዩነት ውስጥ
አንድነቶችን የማጉላትና የጋራ
የሆኑትን ይዞ በመሄድ
ባልተግባቡባቸው ጉዳዮች ላይ
ተከባብሮ የመቀጠል ልምድ
ሊዳብር እንደሚገባም አቶ
ስዩም  ተናግረዋል።የአማራ እና የኦሮሞ የህዝብ ለህዝብ ግንኙነት በጥቅምት ወር 2010 ዓ.ም የመጀመሪያ ሳምንት በአማራ ክልል የሚገኘው የጣና ሐይቅ በእንቦጭ አረም መጠቃቱን ተከትሎ ‹‹ጣና ኬኛ›› (ጣና የኛ) የሚል መርህ በማንገብ በጣና ሐይቅ ላይ የበቀለውን የእምቦጭ አረም ብቻ ሳይሆን የተሳሳቱ አመለካከቶችና የጥላቻን አረም ነቅለው የጣሉ የኦሮሞ ወጣቶች መጀመሩ ይታወሳል።የመጀመሪያው የአማራና የኦሮሞ
ህዝብ የህዝብ ለህዝብ
ኮንፈረንስ በአማራ ክልል
ባህር ዳር ከተማ
ጥቅምት 25/2010 ዓ.ም
የተካሄደ ሲሆን፤ ሚያዝያ
13/2011 ዓ.ም በአምቦ
ከተማ ተካሂዷል። የመድረኮቹ
አላማ በሁለቱ ህዝቦች
መካከል ያለው የሰላም፣
የአንድነትና የፍቅር ዘር
ፍሬ አፍርቶ እና
 ለተተኪ ትውልድም የመተሳሰብና የአብሮነት ቅርስን ለማውረስ ታልሞ የተዘጋጀ ሲሆን በህዝቦች ውድ የህይወት መስዋዕትነት የተመዘገበው ለውጥ ፍሬ ተደርጎም ይቆጠራል።ከቅርብ ጊዜያት ወዲህ በሁለቱ ክልሎች መካከል እየተፈጠሩ ያሉ ችግሮችን ለመፍታት በርካታ የውይይት መድረኮች ተካሂደዋል። ከእነዚህም ውስጥ የአማራና ኦሮሞ ባለሀብቶች መድረክ፣ የአማራና ኦሮሞ የሃይማኖት አባቶች፣ አባገዳዎችና የሀገር ሽግሌዎች መድረክ፣ የአማራና ኦሮሞ የፖለቲካ ፓርቲዎች መድረክ፣ የአማራና ኦሮሞ ምሁራን መድረክ፣ የአማራና ኦሮሞ አክቲቪስቶችና የሚዲያ ባለሙያዎች መድረክ፣ የአማራና ኦሮሞ ወጣቶች መድረክ ተጠቃሾች ናቸው። አዲስ ዘመን ታህሳስ 7/2012 ድልነሳ ምንውየለት 